ກໍາລັງລັດຖະບານຊົ່ວຄາວລີເບຍ ປະເຊີນກັບ ການຕ້ານຢັນຢ່າງແຂງແຮງ ຈາກຝ່າຍກາດດາຟີ (ເບິ່ງວີດີໂອ)
ກໍາລັງຂອງອໍານາດປົກຄອງຊົ່ວຄາວລີເບຍ ປະເຊີນກັບການຕ້ານຢັນ ຢ່າງແຂງແຮງ ຈາກກໍາລັງທີ່ຈົງຮັກພັກດີຕໍ່ກາດດາຟີ.
ການຕ້ານຢັນຢ່າງແຂງແຮງຈາກພວກນັກລົບທີ່ຈົງຮັກພັກດີຕໍ່ທ່ານມວມມາ ກາດດາຟີ ໄດ້ ຖ່ວງດຶງຄວາມພະຍາຍາມຂອງພວກກໍາລັງຂອງຄະນະນໍາພາໃໝ່ຂອງລີເບຍ ເພື່ອປາບປາມ ການຕໍ່ຕ້ານໃນ 2 ຫົວເມືອງ ຫລາຍສັບປະດາຫລັງຈາກພວກອະດີດກະບົດໄດ້ບຸກເຂົ້າຍຶດ ນະຄອນຫລວງຕຣີໂປລີ ແລະຂັບໄລ່ອະດີດຜູ້ນໍາທີ່ປົກຄອງປະເທດມາເປັນເວລາດົນນານ ອອກຈາກອໍານາດ ຕ້ອງໄປລີ້ຊ່ອນຢູ່ບ່ອນອື່ນນັ້ນ ພວກນັກລົບອໍານາດປົກຄອງຊົ່ວຄາວຫລື NTC ໄດ້ປະເຊີນກັບການການຖືກຍິງຈະຫລວດ ແລະປືນໃຫຍ່ມາໃສ່ໃນວັນເສົາວານນີ້ ໃນຂະນະທີ່ພວກເຂົາເຈົ້າພະຍາຍາມບຸກລຸກເຂົ້າໄປ ໃນເມືອງ Sirte ບ້ານເກີດເມືອງນອນຂອງທ່ານກາດດາຟີນັ້ນ ຢ່າງໃດກໍຕາມ ພວກນັກລົບ NTC ອີກຈໍານວນນຶ່ງໄດ້ກັບຄືນໄປຍັງເມືອງທະເລຊາຍ Bani Walid ອີກໃນວັນເສົາວານນີ້ ນຶ່ງມື້ຫລັງຈາກພວກກໍາລັງທີ່ຈົງຮັກພັກດີຕໍ່ທ່ານກາດດາຟີ ໄດ້ຕ້ານຢັນແລະບັງຄັບໃຫ້ພວກເຂົາເຈົ້າ ຕ້ອງລ່າຖອຍອອກມານັ້ນ ທ່ານ Moussa Ibrahim ໂຄສົກຂອງອະດີດຜູ້ນໍາລີເບຍທີ່ຖືກໂຄ່ນລົ້ມໄປກ່າວວ່າ ພວກ ຈົງຮັກພັກດີຕໍ່ທ່ານກາດດາຟີມີຄວາມສາມາດທີ່ຈະສືບຕໍ່ທໍາການຕໍ່ສູ້ຕໍ່ໄປໄດ້ເປັນເວລາຕື່ມ ອີກຫລາຍເດືອນ ຂະນະດຽວກັນ ອົງການຂ່າວ Reuters ກ່າວວ່າ ພວກນັກລົບຂອງອໍານາດປົກຄອງຊົ່ວ ຄາວຍຶດເອົາເມືອງ Herawa ໄດ້ຊຶ່ງເປັນເມືອງນ້ອຍໆຕັ້ງຢູ່ຫ່າງຈາກເມືອງ Sirteປະມານ 60 ຫລັກກິໂລດແມັດ ເທີກີປະກາດໃຫ້ຮູ້ວ່າ ຕົນຈະສົ່ງເຮືອບິນໄປຖິ້ມເຄື່ອງຊ່ອຍເຫລືອບັນເທົາທຸກດ້ານມະນຸດ ສະທໍາ ຈໍານວນ 22 ໂຕນ ລົງໃນເມືອງ Bani Walid ຊຶ່ງລັດຖະບານເທີກີກ່າວໃນວັນ ເສົາວານນີ້ວ່າ ການຊ່ອຍເຫລືອນີ້ແມ່ນສໍາລັບພວກພົນລະເຮືອນ ທີ່ຕ້ອງການຄວາມ ຊ່ອຍເຫລືອຢ່າງຮີບດ່ວນນັ້ນ